En lavlandsprøve deles inn i klassene UK (unghundklasse), AK (åpen klasse) og VK (vinnerklasse). UK er for hunder mellom 9 og 24 måneder på prøvedagen. AK er for hunder over 24 måneder på prøvedagen. VK er for hunder som har oppnådd 1. premie i AK i året eller de to foregående årene, eller er tidligere premiert i VK. Denne prøven foregår i all hovedsak på øst- og vestlandet. Viltet hundene prøves på ved lavlandsprøvene er gjerne utsatt fugl som fasan og rapphøns. Denne prøveformen arrangeres kun på høsten.